CELEX: 32022D0426
Language: lv
Date: 2022-03-14 00:00:00
Title: Padomes Lēmums (ES) 2022/426 (2022. gada 14. marts), ar ko pilnvaro sākt sarunas par statusa nolīgumu starp Eiropas Savienību un Moldovas Republiku par operacionālām darbībām, ko Moldovas Republikā veic Eiropas Robežu un krasta apsardzes aģentūra

15.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 87/22
               
            
         PADOMES LĒMUMS (ES) 2022/426
         (2022. gada 14. marts),
         ar ko pilnvaro sākt sarunas par statusa nolīgumu starp Eiropas Savienību un Moldovas Republiku par operacionālām darbībām, ko Moldovas Republikā veic Eiropas Robežu un krasta apsardzes aģentūra
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 77. panta 2. punkta b) un d) apakšpunktu, 79. panta 2. punkta c) apakšpunktu un 218. panta 3. un 4. punktu,
         ņemot vērā Eiropas Komisijas ieteikumu,
         tā kā:
         
                     (1)
                  
                  
                     Ir jānodrošina papildināmība ar attiecīgajām Eiropas Savienības finansētajām programmām, jo īpaši ar Eiropas Savienības robežu palīdzības misiju Moldovai un Ukrainai un “EU4Border Security”.
                  
               
                     (2)
                  
                  
                     Apstākļos, kad ir nepieciešams izvietot Eiropas Robežu un krasta apsardzes pastāvīgā korpusa robežu pārvaldības vienības uz trešo valsti, kurā vienību dalībniekiem būs izpildpilnvaras, Eiropas Parlamenta un Padomes Regulas (ES) 2019/1896 (1) par Eiropas Robežu un krasta apsardzi 73. panta 3. punktā ir prasīts, lai Savienība ar attiecīgo trešo valsti noslēgtu statusa nolīgumu, pamatojoties uz Līguma par Eiropas Savienības darbību 218. pantu.
                  
               
                     (3)
                  
                  
                     Būtu jāsāk sarunas, lai noslēgtu starptautisku nolīgumu ar Moldovas Republiku par darbībām, ko Moldovas Republikas teritorijā veic Eiropas Robežu un krasta apsardzes aģentūra.
                  
               
                     (4)
                  
                  
                     Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (2). Tādēļ Īrija nepiedalās šā lēmuma pieņemšanā, un Īrijai šis lēmums nav saistošs un nav jāpiemēro.
                  
               
                     (5)
                  
                  
                     Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,
                  
               IR PIEŅĒMUSI ŠO LĒMUMU.
         
            1. pants
            Komisija ar šo tiek pilnvarota Savienības vārdā risināt sarunas par starptautisku nolīgumu par darbībām, ko Moldovas Republikas teritorijā veic Eiropas Robežu un krasta apsardzes aģentūra.
         
         
            2. pants
            Sarunas risina, pamatojoties uz Padomes sarunu norādēm, kas izklāstītas šā lēmuma papildinājumā, un apspriežoties ar attiecīgo Padomes darba grupu.
         
         
            3. pants
            Šis lēmums ir adresēts Komisijai.
         
         
            Briselē, 2022. gada 14. martā
            
               
                  Padomes vārdā –
               
               
                  priekšsēdētāja
               
               É. BORNE
            
         
         
            (1)  Eiropas Parlamenta un Padomes Regula (ES) 2019/1896 (2019. gada 13. novembris) par Eiropas Robežu un krasta apsardzi un ar ko atceļ Regulas (ES) Nr. 1052/2013 un (ES) 2016/1624 (OV L 295, 14.11.2019., 1. lpp.).
         
            (2)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).